คณะแพทยศาสตร์ มหาวิทยาลัยเชียงใหม่

คณะแพทยศาสตร์ มหาวิทยาลัยเชียงใหม่ () เป็นโรงเรียนแพทย์ที่ก่อตั้งขึ้นเป็นแห่งที่ 3 ของประเทศไทยต่อจากคณะแพทยศาสตร์ศิริราชพยาบาล มหาวิทยาลัยมหิดล และคณะแพทยศาสตร์ จุฬาลงกรณ์มหาวิทยาลัย ยังเป็นโรงเรียนแพทย์ในส่วนภูมิภาคแห่งแรกของประเทศไทย มีพันธกิจในการผลิตบัณฑิตที่มีคุณภาพ คุณธรรม เป็นสากล สร้างสรรค์งานวิจัยมาตรฐานสากล เพื่อชี้นำด้านสุขภาพ ให้บริการสุขภาพที่ได้มาตรฐานระดับสากล

สถานที่ตั้งปัจจุบันของคณะแพทยศาสตร์ มหาวิทยาลัยเชียงใหม่ คือ เลขที่ 110 ถนนอินทวโรรส ตำบลศรีภูมิ อำเภอเมืองเชียงใหม่ จังหวัดเชียงใหม่ ตั้งอยู่ในบริเวณโรงพยาบาลมหาราชนครเชียงใหม่ ซึ่งเป็นโรงพยาบาลในสังกัดของคณะแพทยศาสตร์ มหาวิทยาลัยเชียงใหม่

 ประวัติ 
300px|right|thumb|คณะแพทยศาสตร์ มหาวิทยาลัยเชียงใหม่

คณะแพทยศาสตร์ มหาวิทยาลัยเชียงใหม่ มีต้นกำเนิดมาจากการจัดตั้งโรงเรียนแพทย์เชียงใหม่ เมื่อวันที่ 12 ธันวาคม พ.ศ. 2499 และพัฒนามาเป็น คณะแพทยศาสตร์ โรงพยาบาลนครเชียงใหม่ ในสังกัดมหาวิทยาลัยแพทยศาสตร์ (มหาวิทยาลัยมหิดลในปัจจุบัน) นับเป็นโรงเรียนแพทย์แห่งที่ 3 ของประเทศไทยต่อจากคณะแพทยศาสตร์ศิริราชพยาบาล มหาวิทยาลัยมหิดล และคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ หรือคณะแพทยศาสตร์ จุฬาลงกรณ์มหาวิทยาลัยในปัจจุบัน

การจัดตั้งโรงเรียนแพทย์เกิดขึ้นเนื่องจากความต้องการแพทย์ยังมีอย่างต่อเนื่อง ขณะที่ทั้งประเทศมีโรงเรียนแพทย์อยู่เพียง 2 แห่ง และทางมหาวิทยาลัยแพทย์ศาสตร์เห็นว่าการจัดตั้งโรงเรียนแพทย์จะเป็นการกระจายโอกาสด้านการศึกษาแพทย์ในท้องถิ่น ทำให้นักศึกษาแพทย์เกิดความรักในท้องถิ่น จึงเสนอโครงการจัดตั้งโรงเรียนแพทย์แห่งที่ 3 ของประเทศไทย ที่จังหวัดเชียงใหม่ใน พ.ศ. 2497 โดยได้ร่วมมือกับองค์การบริหารวิเทศกิจแห่งสหรัฐอเมริกา (USOM) ช่วยเหลือจัดตั้งโรงเรียนแพทย์ในจังหวัดเชียงใหม่ ทั้งในด้านงบประมาณ อุปกรณ์การสอน และวิทยาการ เมื่อวันที่ 5 พฤศจิกายน พ.ศ. 2499

หลังจากได้รับการอนุมัติจัดตั้งโรงเรียนแพทย์เชียงใหม่เมื่อวันที่ 12 ธันวาคม พ.ศ. 2499 ก็ได้มีความเจริญก้าวหน้ามาเป็นลำดับ เมื่อมีการปฏิรูปครั้งใหญ่ของมหาวิทยาลัยแพทยศาสตร์ ได้มีการโอนคณะแพทยศาสตร์ โรงพยาบาลนครเชียงใหม่ ไปเป็นคณะแพทยศาสตร์ มหาวิทยาลัยเชียงใหม่ในปี พ.ศ. 2508 หลังจากที่มหาวิทยาลัยเชียงใหม่ได้มีการก่อตั้งอย่างเป็นทางการแล้ว 

มีประวัติโดยสรุปดังนี้
 12 ธันวาคม พ.ศ. 2499 คณะรัฐมนตรีมีมติเห็นชอบและอนุมัติให้จัดตั้งโรงเรียนแพทย์เชียงใหม่ ตามที่มหาวิทยาลัยแพทยศาสตร์และกระทรวงสาธารณสุขเป็นผู้เสนอ
 1 มกราคม พ.ศ. 2502 โอนโรงพยาบาลนครเชียงใหม่ ของกระทรวงสาธารณสุขมาสังกัดมหาวิทยาลัยแพทยศาสตร์
 28 ตุลาคม พ.ศ. 2502 พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ ให้ตราพระราชกฤษฎีกาจัดตั้งคณะแพทยศาสตร์เชียงใหม่ ในมหาวิทยาลัยแพทยศาสตร์
 22 มกราคม พ.ศ. 2507 มีพระราชบัญญัติจัดตั้งมหาวิทยาลัยเชียงใหม่
 24 มกราคม พ.ศ. 2508 พระบาทสมเด็จพระเจ้าอยู่หัว เสด็จพระราชดำเนินทรงเปิดมหาวิทยาลัยเชียงใหม่
 16 มีนาคม พ.ศ. 2508 โอนคณะแพทยศาสตร์ โรงพยาบาลนครเชียงใหม่ จากมหาวิทยาลัยแพทยศาสตร์ มาสังกัดมหาวิทยาลัยเชียงใหม่ เป็นคณะแพทยศาสตร์ มหาวิทยาลัยเชียงใหม่พระราชบัญญัติ โอนคณะแพทยศาสตร์โรงพยาบาลนครเชียงใหม่ จากวิทยาลัยแพทยศาสตร์ ไปสังกัดมหาวิทยาลัยเชียงใหม่ ราชกิจจานุเบกษา หน้า 154 เล่ม 82 ตอน 26 วันที่ 30 มีนาคม 2508

 อันดับโลก 
การจัดอันดับของ QS world university ranking by subject

ผลการจัดอันดับประจำปี ค.ศ. 2025

คณะแพทยศาสตร์ มหาวิทยาลัยเชียงใหม่ ได้รับการจัดอันดับอยู่ในอันดับที่ 3 ของประเทศไทยและอันดับที่ 298 ของโลก

- สาขา Life Sciences & Medicine

 หลักสูตรการศึกษา 
 หลักสูตรที่เปิดสอนในคณะแพทยศาสตร์ มหาวิทยาลัยเชียงใหม่  ระดับปริญญาบัณฑิต ระดับปริญญามหาบัณฑิต ระดับปริญญาดุษฎีบัณฑิต ระดับประกาศนียบัตรชั้นสูงหลักสูตรแพทยศาสตรบัณฑิต (พ.บ.) 
 สาขาวิชาแพทยศาสตร์หลักสูตรวิทยาศาสตรมหาบัณฑิต (วท.ม.)
 สาขาวิชากายวิภาคศาสตร์ 
 สาขาวิชาจุลชีววิทยา 
 สาขาวิชาชีวเคมี 
 สาขาวิชาปรสิตวิทยา 
 สาขาวิชาพิษวิทยา 
 สาขาวิชาเภสัชวิทยา 
 สาขาวิชาฟิสิกส์การแพทย์ 
 สาขาวิชาสรีรวิทยา 
 สาขาวิชาปรสิตวิทยา (หลักสูตรนานาชาติ)
 สาขาวิชาสูติศาสตร์และนรีเวชวิทยา (หลักสูตรนานาชาติ)
 สาขาวิชาวิทยาศาสตร์การแพทย์คลินิก (หลักสูตรนานาชาติ)หลักสูตรปรัชญาดุษฎีบัณฑิต (ปร.ด.)
 สาขาวิชากายวิภาคศาสตร์ 
 สาขาวิชาจุลชีววิทยา 
 สาขาวิชาชีวเคมี
 สาขาวิชานิติวิทยากระดูก 
 สาขาวิชาปรสิตวิทยา 
 สาขาวิชาเภสัชวิทยา 
 สาขาวิชาระบาดวิทยาคลินิก 
 สาขาวิชาสรีรวิทยา
 สาขาวิชากายวิภาคศาสตร์ (หลักสูตรนานาชาติ)
 สาขาวิชาชีวเคมี (หลักสูตรนานาชาติ)
 สาขาวิชาปรสิตวิทยา (หลักสูตรนานาชาติ)
 สาขาวิชาเภสัชวิทยา (หลักสูตรนานาชาติ)
 สาขาวิชาวิทยาศาสตร์การแพทย์คลินิก (หลักสูตรนานาชาติ)
 สาขาวิชาเวชศาสตร์ชุมชน (หลักสูตรนานาชาติ)
 สาขาวิชาสรีรวิทยา (หลักสูตรนานาชาติ)
 สาขาวิชาสูติศาสตร์และนรีเวชวิทยา (หลักสูตรนานาชาติ)หลักสูตรประกาศนียบัตรชั้นสูง
 สาขาวิชากุมารเวชศาสตร์ 
 สาขาวิชาจักษุวิทยา 
 สาขาวิชาจิตเวชศาสตร์ 
 สาขาวิชาพยาธิวิทยากายวิภาค
 สาขาวิชาวิสัญญีวิทยา 
 สาขาวิชารังสีวินิจฉัย 
 สาขาวิชารังสีรักษา 
 สาขาวิชาเวชศาสตร์นิวเคลียร์ 
 สาขาวิชาเวชศาสตร์ครอบครัว 
 สาขาวิชาเวชศาสตร์ฟื้นฟู 
 สาขาวิชาเวชศาสตร์ฉุกเฉิน
 สาขาวิชาศัลยศาสตร์ 
 สาขาวิชาสูติศาสตร์ และนรีเวชวิทยา
 สาขาวิชาโสต ศอ นาสิกวิทยา 
 สาขาวิชาออร์โธปิดิกส์ 
 สาขาวิชาอายุรศาสตร์ 

 หลักสูตรอื่น ๆ 
 หลักสูตรที่คณะต่าง ๆ ร่วมบริหารหลักสูตร 
หลักสูตรวิทยาศาสตรมหาบัณฑิต (วท.ม.)
 สาขาวิชาวิทยาศาสตร์การกีฬา
 สาขาวิชานิติวิทยาศาสตร์
 สาขาวิชาเทคโนโลยีชีวภาพ

หลักสูตรปรัชญาดุษฎีบัณฑิต (ปร.ด.)
 สาขาวิชาเทคโนโลยีชีวภาพ

 หลักสูตรที่ร่วมสอนกับคณะอื่น 
หลักสูตรปรัชญาดุษฎีบัณฑิต (ปร.ด.)
 สาขาวิชาวิศวกรรมชีวการแพทย์ ร่วมกับสถาบันวิศวกรรมชีวการแพทย์
 สาขาวิชาวิทยาศาสตร์นาโนและเทคโนโลยีนาโน (หลักสูตรนานาชาติ) ร่วมกับคณะวิทยาศาสตร์
หลักสูตรสาธารณสุขศาสตรมหาบัณฑิต (ส.ม.)
 สาขาวิชาสาธารณสุขศาสตร์ ร่วมกับคณะสาธารณสุขศาสตร์
 สาขาวิชาสุขภาพหนึ่งเดียว (หลักสูตรนานาชาติ) ร่วมกับคณะสาธารณสุขศาสตร์

 หลักสูตรปริญญาคู่ 
หลักสูตรปริญญาคู่ ร่วมกับ Graduate School of Medical Sciences, Kumamoto University, Japan

หลักสูตรปรัชญาดุษฎีบัณฑิต (ปร.ด.)
 สาขาวิชากายวิภาคศาสตร์ (นานาชาติ)
 สาขาวิชาชีวเคมี (นานาชาติ)
 สาขาวิชาสรีรวิทยา (นานาชาติ)
 สาขาวิชาเภสัชวิทยา (นานาชาติ)
 สาขาวิชาวิทยาศาสตร์การแพทย์คลินิก (นานาชาติ)
 สาขาวิชาจุลชีววิทยา

 ทำเนียบคณบดี  
 ทำเนียบคณบดีคณะแพทยศาสตร์ มหาวิทยาลัยเชียงใหม่ รายนามคณบดี วาระการดำรงตำแหน่ง 0. ศาสตราจารย์ นายแพทย์ชาร์ลส์ อี ริชาร์ดส์ พ.ศ. 2501 – พ.ศ. 2508  (รักษาการคณบดีคณะแพทยศาสตร์เชียงใหม่ มหาวิทยาลัยแพทยศาสตร์) 1. ศาสตราจารย์ นายแพทย์บุญสม มาร์ติน พ.ศ. 2508 – พ.ศ. 2512  2. ศาสตราจารย์เกียรติคุณ นายแพทย์ระเบียบ ฤกษ์เกษม พ.ศ. 2512 – พ.ศ. 2515  3. ศาสตราจารย์ นาวาอากาศเอก นายแพทย์ตะวัน กังวานพงศ์ พ.ศ. 2515 – พ.ศ. 2518 4. ศาสตราจารย์เกียรติคุณ นายแพทย์ชาญ สถาปนกุล พ.ศ. 2518 – พ.ศ. 2521 5. ศาสตราจารย์เกียรติคุณ นายแพทย์อาวุธ ศรีศุกรี พ.ศ. 2521 – พ.ศ. 2525 6. ผู้ช่วยศาสตราจารย์ นายแพทย์พิสิฏฐ์ โนตานนท์ พ.ศ. 2525 – พ.ศ. 2529 7. รองศาสตราจารย์ นายแพทย์เตชะทัต เตชะเสน พ.ศ. 2529 – พ.ศ. 2533 8. ศาสตราจารย์เกียรติคุณ นายแพทย์ชาลี พรพัฒน์กุล พ.ศ. 2533 – พ.ศ. 2537 9. ศาสตราจารย์เกียรติคุณ นายแพทย์กำพล กลั่นกลิ่น พ.ศ. 2537 – พ.ศ. 2541 10. รองศาสตราจารย์ นายแพทย์ปิยะ เนตรวิเชียร พ.ศ. 2541 – พ.ศ. 2545 11. ศาสตราจารย์เกียรติคุณ นายแพทย์สุพจน์ วุฒิการณ์ พ.ศ. 2545 – พ.ศ. 2549 12. ศาสตราจารย์คลินิกเกียรติคุณ นายแพทย์นิเวศน์ นันทจิต พ.ศ. 2549 – พ.ศ. 2555 13. ศาสตราจารย์คลินิกเกียรติคุณ นายแพทย์วัฒนา นาวาเจริญ พ.ศ. 2555 – พ.ศ. 2559 14. ศาสตราจารย์ (เชี่ยวชาญพิเศษ) นายแพทย์บรรณกิจ โลจนาภิวัฒน์ พ.ศ. 2559 – พ.ศ. 2568 15. รองศาสตราจารย์ นายแพทย์นเรนทร์ โชติรสนิรมิต พ.ศ. 2568 – ปัจจุบัน

 ภาควิชาและหน่วยงาน  
ปัจจุบันคณะแพทยศาสตร์ มหาวิทยาลัยเชียงใหม่ได้มีภาควิชาทั้งสิ้น 22 ภาควิชา และหน่วยงานอีก 14 หน่วยงาน ดังต่อไปนี้ภาควิชาและหน่วยงาน คณะแพทยศาสตร์ มหาวิทยาลัยเชียงใหม่
 ภาควิชา  

 ภาควิชากายวิภาคศาสตร์
 ภาควิชากุมารเวชศาสตร์
 ภาควิชาจักษุวิทยา
 ภาควิชาจิตเวชศาสตร์
 ภาควิชาจุลชีววิทยา
 ภาควิชาชีวเคมี
 ภาควิชานิติเวชศาสตร์
 ภาควิชาปรสิตวิทยา
 ภาควิชาพยาธิวิทยา
 ภาควิชาเภสัชวิทยา
 ภาควิชารังสีวิทยา

 ภาควิชาวิสัญญีวิทยา
 ภาควิชาเวชศาสตร์ครอบครัว
 ภาควิชาเวชศาสตร์ชุมชน
 ภาควิชาเวชศาสตร์ฟื้นฟู
 ภาควิชาศัลยศาสตร์
 ภาควิชาสรีรวิทยา
 ภาควิชาสูติศาสตร์และนรีเวชวิทยา
 ภาควิชาโสต ศอ นาสิกวิทยา
 ภาควิชาอายุรศาสตร์
 ภาควิชาออร์โทปิดิกส์
 ภาควิชาเวชศาสตร์ฉุกเฉิน

 หน่วยงาน   

 งานคลัง
 งานซ่อมบำรุง
 งานเทคโนโลยีสารสนเทศ
 งานนโยบายและแผน
 งานบริการการศึกษา
 งานบริการวิชาการและวิเทศสัมพันธ์
 งานบริหารงานบุคคล

 งานบริหารงานวิจัย
 งานบริหารทั่วไป
 งานประกันคุณภาพการศึกษา
 งานประชาสัมพันธ์
 งานพัสดุและยานพาหนะ
 งานโสตทัศนศึกษา
 งานอาคารและสถานที่

 เกียรติประวัติ 
คณะแพทยศาสตร์ มหาวิทยาลัยเชียงใหม่ ได้รับรางวัลการบริหารสู่ความเป็นเลิศ (Thailand Quality Class) ประจำปี พ.ศ. 2562 และปี พ.ศ. 2565 จากการประเมินคุณภาพตามเกณฑ์รางวัลคุณภาพแห่งชาติในแผนยุทธศาสตร์การเพิ่มผลผลิตของประเทศ ซึ่งเป็นส่วนหนึ่งของแผนพัฒนาเศรษฐกิจ และสังคมแห่งชาติ ฉบับที่ 9 โดยมีสถาบันเพิ่มผลผลิตแห่งชาติเป็นหน่วยงานหลักในการประสานความร่วมมือกับหน่วยงานต่าง ๆ ทั้งภาครัฐและเอกชน เพื่อเผยแพร่ สนับสนุน และผลักดันให้องค์กรต่าง ๆ ทั้งภาคการผลิตและการบริการนำเกณฑ์รางวัลคุณภาพแห่งชาติไปพัฒนาขีดความสามารถด้านการบริหารจัดการ องค์กรที่มีวิธีปฏิบัติและผลการดำเนินการในระดับมาตรฐานโลกจะได้รับการประกาศเกียรติคุณด้วยรางวัลคุณภาพแห่งชาติ และองค์กรที่ได้รับรางวัลจะนำเสนอวิธีปฏิบัติที่นำองค์กรของตนไปสู่ความสำเร็จเพื่อเป็นแบบอย่างให้องค์กรอื่น ๆ นำไปประยุกต์เพื่อให้ประสบผลสำเร็จเช่นเดียวกัน ซึ่งรางวัลคุณภาพแห่งชาติถือเป็นรางวัลระดับโลก (World Class) เนื่องจากมีพื้นฐานทางด้านเทคนิคและกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา หรือ The Malcolm Baldrige National Quality Award (MBNQA)

 ศิษย์เก่าที่มีชื่อเสียง 
ดูบทความหลักที่ รายชื่อบุคคลจากมหาวิทยาลัยเชียงใหม่
 ศาสตราจารย์เกียรติคุณ นายแพทย์ เกษม วัฒนชัย -องคมนตรี
นายแพทย์ สุรวิทย์ คนสมบูรณ์ -อดีตรัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงสาธารณสุข
นายแพทย์ ณรงค์ สหเมธาพัฒน์ -ปลัดกระทรวงสาธารณสุข
นายแพทย์ ชาญวิทย์ ทระเทพ -รองปลัดกระทรวงสาธารณสุข
นายแพทย์ บุญชัย สมบูรณ์ -เลขาธิการคณะกรรมการอาหารและยา
 พลเอก นายแพทย์ ประวิชช์ ตันประเสริฐ -เจ้ากรมการแพทย์ทหารบก
 พลเรือเอก นายแพทย์ ยงยุทธ หรัญโต -เจ้ากรมการแพทย์ทหารเรือ
พลเอก นายแพทย์ ชูศิลป์ คุณาไทย -ผู้อำนวยการองค์การสงเคราะห์ทหารผ่านศึก
 พลโท นายแพทย์ มงคล จิวะสันติการ -ผู้อำนวยการองค์การเภสัชกรรม
นายแพทย์ เรวัต วิศรุตเวช -อดีตอธิบดีกรมการแพทย์
ดร. นายแพทย์ พรเทพ ศิริวนารังสรรค์ -อดีตอธิบดีกรมควบคุมโรค
 ดร. นายแพทย์ สมยศ ดีรัศมี -อธิบดีกรมอนามัย
ศาสตราจารย์คลินิก นายแพทย์ นิเวศน์ นันทจิต -อธิการบดีมหาวิทยาลัยเชียงใหม่ และอดีตคณบดีคณะแพทยศาสตร์ มหาวิทยาลัยเชียงใหม่
นายแพทย์ เฉลิม หาญพาณิชย์ -นายกสมาคมโรงพยาบาลเอกชน และประธานกรรมการและประธานเจ้าหน้าที่บริหาร บมจ.บางกอก เชน ฮอสปิทอล (กลุ่มโรงพยาบาลเกษมราษฎร์)นักศึกษาเก่าดีเด่นประจำปีการศึกษา 2554
ศาสตราจารย์ (เชี่ยวชาญพิเศษ) ดร. นายแพทย์ นิพนธ์ ฉัตรทิพากรสมาคมศิษย์เก่าคณะแพทยศาสตร์ มหาวิทยาลัยเชียงใหม่ -อาจารย์ประจำคณะแพทยศาสตร์ มหาวิทยาลัยเชียงใหม่ นักวิทยาศาสตร์ดีเด่นของไทย และเมธีวิจัยอาวุโส สกว.
ศาสตราจารย์ ดร. นายแพทย์ อภิวัฒน์ มุทิรางกูร -อาจารย์ประจำคณะแพทยศาสตร์ จุฬาลงกรณ์มหาวิทยาลัย นักวิจัยดีเด่นแห่งชาติ นักวิทยาศาสตร์ดีเด่นของไทย และเมธีวิจัยอาวุโส สกว.
ศาสตราจารย์คลินิก นายแพทย์ วิทยา ถิฐาพันธ์ -อาจารย์ คณะแพทยศาสตร์ศิริราชพยาบาล มหาวิทยาลัยมหิดล
ศาสตราจารย์ นายแพทย์ พรพรหม เมืองแมน -ผู้ช่วยคณบดีฝ่ายบริหาร คณะแพทยศาสตร์ศิริราชพยาบาล มหาวิทยาลัยมหิดล
ศาสตราจารย์ นายแพทย์ เกียรติ รักษ์รุ่งธรรม -ผู้อำนวยการบริหารโครงการพัฒนาวัคซีนโควิด-19 ศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย
ศาสตราจารย์ นายแพทย์ ประสิทธิ์ เพ็งสา -ผู้ก่อตั้งวิทยาลัยแพทยศาสตร์และการสาธารณสุข มหาวิทยาลัยอุบลราชธานี
ศาสตราจารย์ นายแพทย์ สุทัศน์ ฟู่เจริญ -นักวิทยาศาสตร์ดีเด่นของไทย และนักวิจัยดีเด่นแห่งชาติ
นายแพทย์ เอื้อชาติ กาญจนพิทักษ์ -ประธานกรรมการบริษัท โรงพยาบาลรามคำแหง จำกัด (มหาชน) หรือ RAM และเหรัญญิกแพทยสภา
นายแพทย์ วรงค์ เดชกิจวิกรม -สมาชิกสภาผู้แทนราษฎรจังหวัดพิษณุโลกสมาคมศิษย์เก่าแพทย์เชียงใหม่
 นายแพทย์ อลงกต มณีกาศ -สมาชิกสภาผู้แทนราษฎรจังหวัดนครพนม
นายแพทย์ พีระพงษ์ สายเชื้อ -อดีตปลัดกรุงเทพมหานคร
แพทย์หญิง วันทนีย์ วัฒนะ -รองปลัดกรุงเทพมหานคร
แพทย์หญิง กรรณิการ์ ตันประเสริฐ -อธิการบดีมหาวิทยาลัยหัวเฉียวเฉลิมพระเกียรติ
 ดร. นายแพทย์ ยุทธนา ภาระนันท์ -นักเขียนประจำนิตยสารแม่และเด็ก
 แพทย์หญิง พันทิวา สินรัชตานันท์ -เจ้าของรางวัลทีวีตุ๊กตาทองมหาชน สาขานักร้องกิตติมศักดิ์ยอดนิยม พ.ศ. 2524 และ พ.ศ. 2525
นายแพทย์ รัชชัย ฤทธาภรณ์ -ผู้จัดตั้งกองทุน Thailand Fund
 นายแพทย์ สุวิน ไกรภูเบศ -ผู้ก่อตั้งบริษัท บิวตี้ คอมมูนิตี้ จำกัด (มหาชน) หรือ BEAUTY ครีเอทีฟ/ดีไซน์...จุดประกายธุรกิจ "สุวิน ไกรภูเบศ" 
 แพทย์หญิง สิริน ไตรวุฒิพิพัฒน์กุล -นางสาวเชียงใหม่ ประจำปี 2555เข้าใจให้ตรงกัน! "หมอลี่" ไม่ใช่แพทย์ประจำทีมชาติไทยนะครับทุกคน

 โรงพยาบาลมหาวิทยาลัยและสถาบันร่วมผลิตแพทย์ 
คณะแพทยศาสตร์ มหาวิทยาลัยเชียงใหม่จัดการเรียนการสอนนักศึกษาแพทย์ในชั้นคลินิก (ชั้นปี 4 - 6) ณ โรงพยาบาลมหาราชนครเชียงใหม่ และโรงพยาบาลสมทบที่ผลิตแพทย์ร่วมกับทางคณะอีก 2 โรงพยาบาล โดยได้มีการจัดตั้ง "ศูนย์แพทยศาสตรศึกษาชั้นคลินิก" ในโรงพยาบาลต่าง ๆ ที่ร่วมผลิตแพทย์ เพื่อเป็นหน่วยงานในการจัดการเรียนการสอน และเป็นเครือข่ายความร่วมมือทางวิชาการและการบริการร่วมกับทางคณะ โดยมีดังนี้

 โรงพยาบาลมหาวิทยาลัยในสังกัดคณะแพทยศาสตร์ มหาวิทยาลัยเชียงใหม่ โรงพยาบาลมหาวิทยาลัย จังหวัด สังกัด โรงพยาบาลมหาราชนครเชียงใหม่ จังหวัดเชียงใหม่ คณะแพทยศาสตร์ มหาวิทยาลัยเชียงใหม่
 สถาบันร่วมผลิตแพทย์ คณะแพทยศาสตร์ มหาวิทยาลัยเชียงใหม่ สถาบันร่วมผลิตแพทย์ จังหวัด สังกัด ศูนย์แพทยศาสตรศึกษาชั้นคลินิก โรงพยาบาลลำปาง จังหวัดลำปาง กระทรวงสาธารณสุข ศูนย์แพทยศาสตรศึกษาชั้นคลินิก โรงพยาบาลเชียงรายประชานุเคราะห์ จังหวัดเชียงราย กระทรวงสาธารณสุข

 อ้างอิง 

 ดูเพิ่ม 
 มหาวิทยาลัยเชียงใหม่
 โรงพยาบาลมหาราชนครเชียงใหม่
 รายชื่อคณะและวิทยาลัยแพทยศาสตร์ในประเทศไทย

 แหล่งข้อมูลอื่น 
 มหาวิทยาลัยเชียงใหม่
 คณะแพทยศาสตร์ มหาวิทยาลัยเชียงใหม่
 โรงพยาบาลมหาราชนครเชียงใหม่ 
 ห้องสมุดคณะแพทยศาสตร์ มหาวิทยาลัยเชียงใหม่
 สโมสรนักศึกษาแพทย์เชียงใหม่ 
 สมาคมศิษย์เก่าแพทย์เชียงใหม่
 ข่าวสารคณะแพทยศาสตร์

หมวดหมู่:คณะแพทยศาสตร์ มหาวิทยาลัยเชียงใหม่
ช
หมวดหมู่:หน่วยงานในมหาวิทยาลัยเชียงใหม่
หมวดหมู่:สถาบันอุดมศึกษาที่ก่อตั้งในปี พ.ศ. 2502
หมวดหมู่:ก่อตั้งในประเทศไทยในปี พ.ศ. 2502